sinagot ng mga nadaya ng isang halakhak ang biro, ang pastel ng pamahalaan ay sinagot ng isang pinggang pansit, at mabutit gayon na lamang! nangagtatawanan, nagbibiruan, ngunit nahahalatang ang katuwaan, ay pilit; ang tawanan ay tumataginting dahil sa kaunting panginginig, sa mga paningiy pumupulas ang matutuling kislap at hindi iisa ang kinakitaan ng nagniningning na patak ng luha. datapwat gayon man, ang mga binatang iyon ay mga ganid na loob, mga wala sa katwiran! hindi noon lamang pinasiyahan sa gayong paraan ang lalong maiinam na panukala, na pinapatay ang mga pag asa sa tulong ng malalaking salita at mumunting gawa: bago si. custodio ay nagkaroon na ng marami, lubhang marami! sa gitna ng kabahayan at sa tapat ng mga parol na pula, ay may apat na dulang na bilog, na naaayos na patungko; ang mga luklukan ay mga uupang kahoy na bilog din.